10/01/2011 | Administración LocalMunicipal
Paderne
Bases de auxiliar de axuda a domicilio

BASES XERAIS E ESPECÍFICAS PARA A CONTRATACIÓN POR CONCURSO LIBRE, DUN/DUNHA AUXILIAR DE AXUDA NO FOGAR EN RÉXIME LABORAL TEMPORAL BASES XERAIS 1.–Obxecto da convocatoria e normas xerais. O obxecto desta convocatoria é a selección, con carácter urxente dado a importancia da prestacion a contratar, DUN/DUNHA AUXILIAR DE AXUDA NO FOGAR mediante a contratación laboral de duración determinada, obra o servizo determinados, cunha duracion de DOUS ANOS, coa finalidade de colaborar na prestación do servizo de axuda no fogar do Concello, con plena dispoñibilidade horaria, segundo o establecido nas ordenanzas do servizo de axuda no fogar do Concello de Paderne.2.–Lexislación de aplicación. ● Lei 7/2007, do 12 de abril, do Estatuto básico do empregado público. ● Decreto lexislativo 1/2008, de 13 de marzo, polo que se aproba o texto refundido da Ley de Función Pública de Galicia ● Lei 4/1988 do 26 de maio de Función pública de Galicia. Lei 7/85, do 2 de abril, reguladora das bases do réxime local, na redacción dada pola Lei 11/99. ● R. d. lexislativo 781/1986, do 18 de abril, que aproba o texto refundido das disposicións legais vixentes en materia de réxime local. ● Lei 5/1997, do 22 de xullo, de administración local de Galicia. ● Decreto 95/1991, do 20 de marzo, da Comunidade autónoma de Galicia pola que se aproba o regulamento de selección de persoal e Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da administración do Estado. ● Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da Administración local. ● Orde APU/1461/2002, do 6 de xuño, pola que se establecen as normas para a selección e nomeamento de persoal funcionario interino, e demais disposicións concordantes de aplicación. ● Orde do 22 de xaneiro de 2009 pola que se regula o servizo de axuda no fogar.3.–Sistema de selección. Concurso de méritos.4.–Condicións dos aspirantes. Para tomar parte nas probas selectivas, os aspirantes deberán reunir os seguintes requisitos, referidos todos e cada un deles á data na que remate o prazo de presentación de solicitudes. a) Ter a nacionalidade española ou ser nacional doutro Estado membro da U. E. ou daqueles Estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. b) Ter cumprida a idade de dezaseis anos e non exceder, no seu caso, da idade máxima de xubilación forzosa. c) Posuír a capacidade funcional para o desenvolvemento das tarefas habituais da praza á que se aspira. d) Non ter sido separado, mediante expediente disciplinario, do servicio do Estado, das Comunidades Autónomas ou das Entidades Locais, nin estar inhabilitado para o exercicio de funcións públicas. Idéntico requisito esixirase aos nacionais dos demais Estados membros da U. E., no seu caso. e) Estar en posesión do carné de conducir, ou en condicións de obtelos na data na que remate o prazo de presentación de instancias, e dispoñibilidade de vehículo.6.–Presentación de instancias. As solicitudes de participación nas distintas probas selectivas presentaranse mediante instancia dirixida ao Sr. alcalde do Concello de Paderne. Presentaranse no rexistro xeral do Concello de Paderne, durante o prazo de cinco días hábiles contados a partir do seguinte ao da publicación do anuncio da convocatoria no Boletín Oficial da Provincia. As instancias tamén poderán remitirse en calquera das formas previstas no artigo 38.4 da Lei de réxime xurídico das administracións públicas e do procedemento administrativo común. Á instancia achegaranse inescusablemente: A) Fotocopia do DNI ou documentación equivalente. B) Fotocopia do carnet de conducir. C) Declaración xurada de dispoñibilidade de vehículo para a prestacion do servizo. D) Relación circunstanciada dos méritos que se aleguen, unindo á devandita relación os documentos xustificativos dos mesmos (orixinais ou fotocopias compulsadas), xa que non se tomarán en consideración, nin se avaliarán aqueles que non queden debidamente acreditados, en todos os seus extremos, no momento da presentación da instancia e dentro do prazo conferido para a súa presentación. No caso de non presentar instancia persoalmente no Rexistro de entrada municipal, o solicitante deberá advertir tal circunstancia ao Concello, ben telefónicamente no número 981 797001 ( Axencia de Emprego e desenvolvemento local) ou ben via fax no número 981 797035.7.–Admisión de aspirantes. Data e lugar de celebración das probas. Rematado o prazo de presentación de instancias, o alcalde, ou órgano delegado, ditará resolución na que se aprobará a listaxe provisional de admitidos e excluídos que se fará pública no taboleiro de edictos municipal, concedéndose un prazo de tres días hábiles para os efectos de reclamacións dos participantes. As reclamacións, se as houbera, serán resoltas na resolución pola que se aprobe a listaxe definitiva, que se publicará do mesmo xeito que a provisional. Nesta mesma resolución figurará a composición do tribunal, lugar, data e hora do desenvolvemento do concurso. No caso de que, por circunstancias excepcionais, houbese que modificar o lugar, a data ou a hora da realización do concurso, publicarase de igual xeito no taboleiro de edictos municipal.8.–Tribunais cualificadores. O tribunal cualificador do proceso selectivo designarase a teor e de conformidade co sinalado no artigo 60 da Lei 7/07 do 12 do E. B. E. P. Presidente: o funcionario ou persoal laboral da Corporación que se nomee. Secretario: o funcionario ou persoal laboral da Corporación que se nomee. Vogais: tres vogais designados pola Alcaldía ou órgano delegado. O tribunal poderá dispoñer a incorporación de asesores especialistas para as probas en que así o estime necesario ou axeitado. Os ditos asesores actuarán con voz e sen voto, e limitaranse ao exercicio das especialidades técnicas en base ás cales colaboran co tribunal.9.–Desenvolvemento das proba e programas. Os aspirantes serán convocados á entrevista en único chamamento e por orde alfabética, e serán excluídos do proceso selectivo os que non comparezan, agás os casos debidamente xustificados e libremente apreciados polo tribunal. A publicación dos sucesivos anuncios relativos ao desenvolvemento desta convocatoria, efectuarase no taboleiro de anuncios da Corporación.10.–Relación de aprobados, presentación de documentos e contratación.10.1.–Concluídas as probas, o tribunal publicará a relación de aprobados por orde descendente de puntuación, sen poder superar estes o número de prazas convocadas e elevará a devandita relación, xunto coa acta da última sesión, á Alcaldía ou órgano delegado quen efectuará a contratación.10.2.–No prazo de cinco días naturais a contar desde o seguinte a aquel no que se fixeron públicas as listas, os aspirantes aprobados deberán presentar na Área de Persoal do Concello a seguinte documentación: 1. Orixinal do seu documento nacional de identidade ou documentación equivalente.2. Orixinal do título ou diploma en base ao cal se procedeu á admisión, ou ben xustificante de ter cumpridos todos os requisitos para a expedición do mesmo. Se estes documentos se expediran despois da data de remate do prazo de presentación de instancias, deberán xustificarse á data na que finalizaron os correspondentes estudios.3. Recoñecemento médico acreditativo de posuír a capacidade funcional para o desempeño das tarefas habituais da praza á que se opta.4. Declaración xurada de non ter sido separado, mediante expediente disciplinario, do servizo do Estado, das Comunidades Autónomas ou das Entidades locais, nin atoparse inhabilitado para o exercicio de funcións públicas por sentencia firme.5. Declaración xurada de non atoparse incurso en ningún dos supostos de incapacidade específica consonte á normativa vixente.6. Declaración xurada de non incorrer en ningún dos supostos de incompatibilidade establecidos na lexislación sobre a materia.7. Orixinal da cartilla da seguridade social (no caso de ter estado de alta). 10.3.–Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en dereito.10.4.–Quen dentro do prazo indicado e salvo casos de forza maior non presentara a documentación, non poderá ser contratado, quedando anuladas todas as súas actuacións, sen prexuízo da responsabilidade na que puideran incorrer por falsidade na súa instancia.10.5.–Cumpridos os requisitos referidos, o alcalde ou órgano delegado realizará a contratación do aspirante proposto.10.6.–O aspirante co que se formalice a contratación estará obrigado a prestar a súa xornada de traballo na medida e forma requiridas polo interese do servizo, con horario de mañá ou tarde, ou fraccionando a xornada se fora preciso. Quedará sometido a un período de proba co alcance previsto no artigo 14 do Estatuto dos Traballadores.11.–Listaxe de reserva. Para a cobertura de prazas con carácter interino ou a celebración de contratos laborais con carácter temporal poderá acudirse ao proceso selectivo finalizado ao abeiro desta convocatoria ou doutros anteriores nos que houbera aspirantes que, superando algún dos exercicios, non obtiveran praza, debendo optarse polos aspirantes que superaran maior número de probas e que acumulen mellor puntuación. Cando un dos aspirantes incluídos na listaxe fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado novamente para outra contratación, agás renuncie expresamente á súa incorporación.12.–Recursos. Contra esta resolución, que pon fin á vía administrativa, poderase interpoñer recurso contencioso-administrativo ante a Sala do contencioso-administrativo do Tribunal Superior de Xustiza de Galicia no prazo de dous meses contados a partir do días seguinte á recepción da presente notificación (artigos 8, 14 e 46 da Lei 29/1998, do 13 de xullo, reguladora da xurisdicción contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigo 116 da Lei 30/1992, do 26 de novembro), sen prexuízo de que os interesados poidan exercitar, no seu caso, calquera outro que estimen procedente. BASES ESPECÍFICAS 1.–Sistema de selección. Concurso de méritos. CONCURSO DE MÉRITOS: 1. Méritos a avaliar: Todos os méritos obxecto de valoración deberán ser achegados dentro do prazo de presentación de instancias. a) Estar en posesión do título de formacion profesional de grado medio de atencion sociosanitaria ou equivalente ou en posesión certificado de profesionalidade de atención sociosanitaria a persoas no domicilio ou equivalente: 2,5 puntos. b) Servizos prestados con anterioridade na administración pública en postos de similar natureza ó obxecto do servizo a prestar reflectido no punto 1 das bases xerais, avaliarase outorgando 0,05 puntos por mes traballado. Os servizos prestados na empresa privada valorarase 0,02 puntos Os méritos alegados polos aspirantes deberán acreditarse do seguinte xeito: contratos de traballo debidamente rexistrados polo INEM. Segundo os casos poderá acompañarse como xustificante a vida laboral expedido polo Organismo Competente da Seguridade Social. A estes efectos non se computarán os servizos que prestara simultaneamente con outros igualmente alegados e reduciranse proporcionalmente os prestados a tempo parcial. Non se computarán servizos inferiores ao mes considerando este de trinta días. Este apartado valorarase ata un máximo de 3 puntos. c) Cursos, seminarios, e xornadas relacionados coas funcións propias do posto obxecto desta convocatoria. – Por cada curso de 30 a 50 horas: 0,25 puntos – Por cada curso de 51 a 100 horas: 0,50 puntos – Por cada curso de 101 a 444 horas: 1 punto – Por cada curso de máis de 444 horas: 2 puntos. Os diplomas ou documentos que acrediten a realización dos cursos deberán expresar a súa duración en horas ou xornadas completas e expresar con suficiente claridade o seu contido básico, no caso de que non reflictan o número de horas equipararase aos cursos de duración inferior. Dentro da denominación de “curso” enténderanse incluídos os “seminarios”, “xornadas” e “simposios” e termos equivalentes. Só se estimarán os cursos impartidos por organismos da administración, institucións públicas ou centros homologados para o efecto. Este apartado valorarase ata un máximo de 2 puntos. d) Coñecemento da lingua galega: O título ou certificado da realización destes cursos estará expedido ou homologado pola Dirección Xeral de Política Lingüística da Xunta de Galicia, ou no seu caso, validación segundo Orde de 16 de xullo de 2007 (D. O. G. nº 146, do 30 de xullo de 2007). Os cursos que teñan carácter superior impedirán a estimación acumulativa do inferior. Celga 1: 0,25 punto Celga 2: 0,50 puntos Celga 3: 0,75 puntos Celga 4: 0,90 puntos Celga 5: 1 puntos De acreditar varios cursos valorarase só o de maior puntuación e) Entrevista.–Se o Tribunal o considera necesario, realizaráse ós aspirantes unha entrevista curricular e relacionada coas funcións do posto de traballo valorandose a experiencia en postos similares e o coñecemento do municipio. Outorgarase unha puntuación de 0 a 1,5 puntos. Paderne, 27 de decembro de 2010. O alcalde-presidente Asdo.: César Longo Queijo D./D.ª., titular do DNI n.º., e con enderezo a efectos de notificación, en., CP., teléfono. EXPOÑO: Que solicito ser admitido/a para as probas de proceso selectivo por concurso correspondente a un posto DUN/DUNHA AUXILIAR DE AXUDA NO FOGAR, de acordo coa convocatoria publicada no Boletín Oficial da Provincia. Declaro coñecer as bases reguladoras desta convocatoria. Que reúno todos os requisitos esixidos na base cuarta. Que achego a esta solicitude, de acordo coas citadas bases, a documentación seguinte: ■ Fotocopia do carnet de identidade. ■ Fotocopia carntet conducir ■ Declaracion xurada de dispoñibilidade de vehículo ■ Outros meritos En base ó exposto: SOLICITO: A miña inclusión no proceso selectivo, convocado polo Concello de Paderne. Paderne,. de. de 2010. Sr. alcalde do Concello de Paderne